**На основу члана 181. став 4. Закона о јавним набавкама („Службени гласник РС“, бр. 91/19, у даљем тексту: Закон),**

**Канцеларија за јавне набавке доноси**

**УПУТСТВО**

**ЗА ОБЈАВЉИВАЊЕ ПОДАТАКА О ЈАВНИМ НАБАВКАМА  
КОЈЕ СУ ИЗУЗЕТЕ ОД ПРИМЕНЕ ЗАКОНА**

**Овим упутством уређује се начин збирног објављивања података о вредности и врсти јавних набавки из чл. 11-21. Закона које су изузете од примене Закона, као и јавних набавки из члана 27. Закона, а које су наручиоци дужни да евидентирају и објављују у складу са чланом 181. ст. 3 и 4. Закона.**

**За сваки основ за изузеће, збирно се објављују следећи подаци:**

1. **основ за изузеће од примене Закона;**
2. **врста предмета јавних набавки (добра, услуге, радови);**
3. **укупна уговорена вредност без пореза на додату вредност;**
4. **укупна уговорена вредност са порезом на додату вредност.**

**Форма за збирно објављивање података из става 2) овог упутства саставни је део Портала јавних набавки.**

**Подаци из става 2) овог упутства се објављују у складу са упутством које је доступно на Порталу јавних набавки.**